Felags endamálið er tó, at øll skulu hava tað gott og stuttligt saman við bóltinum. Tí bólturin kann vera við til at fáa fólk at samstarva, at kýta seg, at røra seg, at flenna, at kappast, at harmast, at gleðast, at bróta niður forðingar, ja, at koma hvørjum øðrum við. Mikudagin 27. september 2017 frá kl. 16.30 til 18.00 skipa HB og B36 fyri einum stórum fótbóltstiltakið í Gundadali. Vit vóna at síggja bæði børn, foreldur, ommur, abbar, systkin og øll onnur, ið tíma spæla fótbólt, í Gundadali hendan dagin, og sjálvandi vilja vit hjartans fegin síggja bæði børn, ung og eldri frá øllum feløgunum í Tórshavn.